stanford-oval/wikipedia huggingface dataset:
Svenskt Tenn
Historiaa

Svenskt Tennin perusti kuvataideopettaja Estrid Ericson vuonna 1924, ja yritys sai nimensä sen ensimmäisistä tuotteista, tinaesineistä. Pian yritys laajensi valikoimaansa muihinkin sisustustuotteisiin ja muutti Tukholman Strandvägenille, jossa se on toiminut nykyisissä tiloissaan 1930-luvun alusta asti.
Ericson palkkasi samoihin aikoihin funkkisarkkitehdit Uno Åhrénin ja Björn Trägårdhin suunnittelemaan mallistoja, ja tilasi suunnitelmia myös  itävaltalaiselta arkkitehti Josef Frankilta. Yhteistyö Frankin kanssa tiivistyi niin, että lopulta Josef Frank muutti Ruotsiin ja teki Svenskt Tennille kaikkiaan pari tuhatta kalusteluonnosta ja noin 160 värikästä tekstiilikuosia, joista yritys nykyisinkin parhaiten tunnetaan.
Vuodesta 1928 Svenskt Tenn on ollut yksi Ruotsin kuningasperheen hovihankkijoista.
Kesällä 2018 Svenskt Tenn on laajasti esillä Helsingissä Didrichsenin taidemuseon ja Hanasaaren kulttuurikeskuksen näyttelyissä sekä Stockmannin popup-myymälässä.
Aiheesta muualla

Kuvia tai muita tiedostoja aiheesta Svenskt Tenn Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Svenskt Tenn
Käännös suomeksi
Musudan

Hwasong-10 (Musudan).
Pohjois-Korean ohjusten kantomatka.
Musudan on Pohjois-Korean strateginen keskimatkan ohjus, joka perustuu venäläiseen R.27 Zyb -ohjukseen. Ohjusta näytettiin ensi kertaa lokakuun 2010 paraatissa ja sitä testattiin ensimmäisen kerran vuonna 2016. Musdan-ohuksia saattaa olla Iranillakin. Sukellusveneestä laukaistava KN-11-ohjus muistuttaa Musudania.
Yleistä

Ohjus tunnetaan myös mm. nimillä Mirim, BM-25, Taepodong X, Nodong-B, Rodong-B jne.  Ohjus on muunneltu, pidennetty venäläinen R-27 Zyb, joka tunnetaan lännessä myös nimellä SS-N-6 Serb.
Ohjus on liikuteltava ja käyttää nestemäistä polttoainetta. Ohjuksen kantomatka 2500-4000 km, taistelukärki painaa noin tonnin. tarkkuus CEP 1,3 km.
Merkitys ohjusohjelmassa

Pohjois-Korea sai ohjuksen perustamiseen tarvittavat tiedot joskus välillä 1992-1998, kun Neuvostoliitto oli romahtanut. Ohjusta ei liene sijoiteltu, mutta sitä on käytetty luultavasti KN-08-ohjuksen kehittämisessä.  Musudania muistutata läheiesti Pohjois-Koreansukellusveneestä laukaistava  KN11-ohjus.
Sámitos

| --- | --- |
Sijainti:  Amári, Réthymno, Kreeta, Kreikka
Korkeus merenpinnasta:  1 013 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Sámitos (kreik. Σάμιτος) on vuori Kreetan saarella Kreikassa. Sen korkeus on 1 013 metriä.
Sámitos-vuori sijaitsee Amárin kunnassa Réthymnon alueyksikössä Amárin laakson laidalla. Vuoren luoteispuolella sijaitsee Katsonýchi-vuori, lounaispuolella Kéntros-vuori ja itäpuolella Ída- eli Psiloreítis-vuori. Vuoren huipulla on Kristuksen taivaaseenastumiselle (Análipsi tou Kyríou) omistettu kappeli.
Mikko Lehtonen (jääkiekkoilija, 1987)

| Mikko Lehtonen |
| --- | --- |

Henkilötiedot
Syntynyt: 1. huhtikuuta 1987 (ikä 37) Espoo, Suomi
Kansalaisuus:   Suomi
Jääkiekkoilija
Lempinimi:  Bambi
Pelipaikka:  laitahyökkääjä
Maila:  oikea
Pituus:  194 cm
Paino:  92 kg
Pelinumero:  9
Pelaajaura
Pääsarjaura:  2005–
Aik. seurat:  Blues (SML) Providence Bruins (AHL) Boston Bruins (NHL)  Skellefteå AIK (SEL)  Severstal Tšerepovets (KHL) ZSC Lions (NLA) SC Bern (NLA) HC Lugano (NLA) Örebro HK (SHL) Oulun Kärpät (SML) HPK (SML) Medvescak Zagreb (EBEL) Fehérvár AV19 (EBEL) Dragons de Rouen (Ranska) Kiekko-Espoo (Mestis) ESV Kaufbeuren (DEL2)
NHL-varaus:  83. varaus, 2005 Boston Bruins
Mikko Kristian Lehtonen (s. 1. huhtikuuta 1987 Espoo) on suomalainen jääkiekkohyökkääjä. Hän on pelipaikaltaan laitahyökkääjä.
Ura

Lehtonen on Bluesin kasvatti ja aloitti pelaamisen 5-vuotiaana kasvattajaseura Jäähongassa. D-juniori ikäisenä hän vaihtoi EJK:hon, ja vuotta myöhemmin hänet nostettiin Bluesin C-junioreiden edustusjoukkueeseen.
Lehtonen pelasi ensimmäisen liiga-ottelunsa kaudella 2004–2005 ollessaan 17-vuotias. Kesäkuussa 2005 Lehtonen varattiin NHL:n varaustilaisuudessa Boston Bruinsiin 3. kierroksella, 83. pelaajana. Ensimmäisenä varsinaisena liigakautenaan, 2005–2006, hän pelasi 25 ottelua pistein 4+0. Ensimmäinen liigamaali syntyi Lehtosen kolmannessa liigapelissä JYPiä vastaan. Kaudella 2006–2007 Lehtonen teki läpimurtonsa ja 39 runkosarjaottelussa pisteet 6+9, mikä teki hänestä joukkueensa 11. parhaan pistemiehen. Samaisella kaudella hän pelasi uransa ensimmäiset SM-liigan pudotuspelit tehoin 1+1, ratkaisten yhden ottelun jatkoajalla.
Lehtonen teki kolmivuotisen tulokassopimuksen NHL-seura Boston Bruinsin kanssa keväällä 2007. Hän ei kuitenkaan saanut pelipaikkaa Bostonista syksyllä 2007, vaan sai palata ensimmäisen sopimuskauden ajaksi Bluesiin. Blues voitti keväällä SM-hopeaa. Seuraavaksi kaudeksi Lehtonen siirtyi Bostonin organisaatioon. Hän pääsi pelaamaan loppukaudesta 2008–2009 ensimmäisen NHL-ottelunsa Bostonissa palkinnoksi hyvistä otteista Bostonin farmijoukkueessa Providence Bruinsissa. Kaudeksi 2010–2011 Lehtonen siirtyi Ruotsin Elitserienissä pelaavaan Skellefteå AIK -seuraan.
Skellefteåssa Lehtonen muodosti Joakim Lindströmin ja Fredrik Wargin kanssa sarjan vaarallisimman hyökkyäskolmikon. Lehtonen teki kauden aikana 30 maalia ja voitti Elitserienin maalikuninkuuden. Kauden aikana hänen oikeutensa kaupattiin NHL:ssä Minnesota Wildiin. Bruins sai kaupassa maalivahti Anton Hubodinin ja antoi Wildille Lehtosen lisäksi Jeff Pennerin. Kauden jälkeen Lehtonen teki sopimuksen KHL-seura Severstal Tšerepovetsin kanssa.
Maajoukkue

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Kanada 2006 | jääkiekko |  |
Lehtonen on pelannut kolmesti nuorten MM-kisoissa. Vuonna 2005 hän oli mukana alle 18-vuotiaiden MM-joukkueessa ja vuosina 2006 sekä 2007 alle 20-vuotiaiden MM-turnauksessa. Vuonna 2006 hän oli mukana voittamassa sekä nuorten MM-pronssia että A-junioreiden SM-pronssia. Bluesin A-nuorten voittaessa pronssia Lehtonen oli pudotuspelien toiseksi tehokkain pelaaja. Vuonna 2007 Lehtonen oli nuorten MM-kisojen paras pistemies tehoin 4+6.
Muuta

Lehtonen pelasi 13-vuotiaaksi asti myös jalkapalloa FC Hongassa, mutta valitsi lopulta jääkiekon. Lehtosen lempinimi "Bambi" on peräisin juniorivuosien verkkaisesta ja epävarmasta luistelusta, sekä hänen pitkistä raajoistaan.
Esikuvikseen Lehtonen mainitsee Teemu Selänteen, Jari Kurrin sekä Aleksandr Ovetškinin.
Oulun Kärpistä löytyy kokoniminen kaima, jolla on sama etu- ja sukunimi. Vuonna 1978 Kiimingissä syntynyt kaima pelasi puolustajana numerolla 26.
Kesäkuussa 2018 Lehtosen tiedotettiin aloittavan osakkaana tuolloin Suomi-sarjassa pelanneen Kiekko-Espoon organisaatiossa.
Aiheesta muualla

Mikko Lehtonen (jääkiekkoilija, 1987) Elite Prospects. Everysport Media Group AB. (englanniksi)
Mustalampi (Kangasniemi, Unnukkala)

| Mustalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°54′36″N, 26°32′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.041
Mittaustietoja
Pinnankorkeus:  102,6 m  
Pituus:  250 m  
Leveys:  140 m  
Rantaviiva:  0,62 km  
Pinta-ala:  2,238 ha  
Saaria:  ei saaria 
 fiMustalampi 
Mustalampi  on Etelä-Savossa Kangasniemellä  Unnukkalan lähellä sijaitseva lampi.
Maantietoa

Lampi on 250 metriä pitkä, 140 metriä leveä, ja sen pinta-ala on 2,2 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 102,6 metriä mpy.
Moninin–Obuhovin samanlaisuusteoria

Moninin–Obuhovin teorian ja Businger–Dyerin muotojen ennustama tuuliprofiili, kun tilanne on epästabiili. Vihreä katkoviiva kuvaa korjaamatonta tuuliprofiilia.
Moninin–Obuhovin samanlaisuusteoria kuvaa meteorologiassa tiettyjen rajakerrossuureiden (mm. keskituuli, lämpötila, ominaiskosteus) pystyprofiileja. Se voidaan ajatella laajennuksena logaritmisen tuuliprofiilin ennusteisiin. Siinä missä puhdas logaritminen profiili olettaa ilmakehän olevan neutraali, yrittää Moninin–Obuhovin teoria korjata lukuja sen mukaan, mikä on ilmakehän stabiilisuus. Nimitys "samanlaisuus" viittaa siihen, että teoria esittää rajakerroksen käyttäytyvän kaikkialla samaan tapaan.
Neutraalissa tilanteessa tuulen pystygradientti on muotoa
missä z on korkeus,  u_{*} kitkanopeus ja k von Kármánin vakio (~ 0,4). Ei-neutraalissa tilanteessa Moninin–Obuhovin teoria esittää tätä korjattavaksi universaalifunktiolla  \Phi _{m}(\zeta ), jolloin
Tässä  \zeta ={\frac {z}{L}} on ilmakehän stabiilisuus ja L Obuhov-pituus.
Universaalifunktiolle on olemassa vanhemmat, Joost Busingerin ja Arthur Dyerin tutkimuksiin perustuvat muodot, sekä uudemmat, John Wyngaardin (2010) päivittämät muodot.
Businger–Dyer -muodot

Universaalifunktio on dimensioton. Businger–Dyer -muodot perustuvat Kansasissa tehtyihin mittauksiin ja ovat stabiilille tilanteelle
ja epästabiilille tilanteelle
Korjattu tuuliprofiili

Kun Moninin–Obuhovin muodot integroidaan puolittain korkeuden suhteen alkaen niin sanotusta rosoisuusparametrista z0, saadaan
missä on lyhyyden vuoksi merkitty niin sanotut korjausfunktiot  \Psi _{m}(\zeta )=\int _{0}^{\zeta }{\frac {1-\Phi _{m}(\zeta ')}{\zeta '}}{\textrm {d}}\zeta '. Näin ollen esimerkiksi stabiilissa tilanteessa liikemäärän korjausfunktio on  \Psi _{m}=-4.7\zeta .
Lämpötilan ja kosteuden profiilit

Lämpötilan ja kosteuden vertikaaliprofiileissa kitkatuulen korvaa skaalalämpötila  T_{*}=-{\overline {\theta _{v}'w'}}/u_{*} tai skaalakosteus  q_{*}=-{\overline {q'w'}}/u_{*}, sekä tuulen korvaa potentiaalilämpötila tai ominaiskosteus. Tällöin universaalifunktionkin lauseke on erilainen.
Aiheesta muualla

American Meteorological Society, Glossary of Meteorology: Monin–Obukhov similarity theory (englanniksi)
Universität Bayreuth: Thomas Foken, 50 years of the Monin-Obukhov similarity theory (englanniksi) (pdf)
University of Washington: Boundary Layer Meteorology, Lecture 6. Monin-Obukhov similarity theory (englanniksi) (pdf)
Säämäjärvi

Säämäjärven rantaa 2009.
Säämäjärven kylänraittia 2009.
Säämäjärvi (liv. Siämäjärvi eteläkarj. Siämärvi, ven. Сямозеро, Sjamozero) on kylä sekä historiallinen Aunuksen Karjalan kunta ja Neuvosto-Karjalan hallintopiiri nykyisen Prääsän piirin alueella Karjalan tasavallassa Venäjällä.
Säämäjärven kylä

Säämäjärven kylä kuuluu nykyään Jessoilan kuntaan. Se sijaitsee Säämäjärven kaakkoisrannalla Petroskoista Suojärvelle vievän maantien varressa. Säämäjärven kylän eteläpuolella Suojärven-Petroskoin radalla on samanniminen rautatieasema. Kylässä asui vuoden 2012 lopussa 69 ihmistä.
Säämäjärven historiallinen kunta

Venäjän keisarikunnan Säämäjärven kunta kuului Aunuksen kuvernementin Petroskoin kihlakuntaan. Se käsitti Säämäjärven, Vahatjärven ja Sotjärven ympäristöt. Sen naapureina olivat pohjoisessa Munjärven kunta, idässä Suojun ja Pyhäjärven kunnat, etelässä Vieljärven kunta sekä lännessä Suomen puolella Suojärven kunta. Vuonna 1917 Säämäjärven kuntaan kuului 79 kylää ja niissä oli noin 7 700 asukasta, joista lähes kaikki olivat karjalaisia. Suurimpia Säämäjärven kyliä olivat Jessoila, Säämäjärvi, Veskelys, Alasalmi, Kurmoila, Lahti, Yläne, Tšalkki, Prokkoila ja Salmenniska. Säämäjärven kunta lakkautettiin Neuvostoliitossa 1920-luvulla ja liitettiin Säämäjärven piiriin.
Säämäjärven veneturma

14 lasta hukkui veneilyonnettomuudessa Säämäjärvellä Venäjän Karjalassa kesäkuussa 2016.
Tata Group

Yhtiön valmistama maailman halvin auto, Tata Nano.
Tata Group (hindiksi टाटा समूह) on kansainvälinen konglomeraatti, jonka pääkonttori on Intian Mumbaissa. Se on Intian suurin yksityinen yritys ja toimii teräs-, auto-, tietotekniikka-, viestintä-, voimayhtiö-, tee- ja hotellialoilla.
Yhtymä sai nimen perustajansa Jamsetji Tatan mukaan, joka perusti kangasalan yrityksen vuonna 1874. Tatan perheen edustajia on ollut lähes tauotta yhtymän johdossa. Viidennen sukupolven edustaja Ratan Tata kuoli 86 vuoden iässä lokakuussa 2024. Konserni laajensi hotellialalle 1904, teräkseen 1912, moottoreihin 1945 ja autoihin 1954. Tata Steel on Aasian ensimmäinen ja Intian suurin yksityinen teräsyhtiö, joka on nykyisin maailman kuuden suurimman teräsyhtiön joukossa. Tata Motors on yhtymän autovalmistaja. Tata Global Beverages on puolestaan yhtymän virvoitusjuomakonserni, joka on yksi maailman viidestä suurimmasta teen valmistajasta.
Vuonna 2008 Tata Group julkisti maailman halvimman auton, 1 800 euroa maksavan Tata Nanon. Yritys kävi myös neuvotteluja Fordin kanssa Jaguarin ja Land Roverin ostamisesta  Tata osti ne lopulta 2,3 miljardilla dollarilla eli noin 1,5 miljardilla eurolla.
Tataari

Tataari tarkoittaa ainakin seuraavia asioita:
tataarit, historiallinen yleisnimitys
volgan tataarit
krimin tataarit
astrahanin tataarit
suomen tataarit
tataari, turkkilainen kieli.
Sääksmäen seurakunta

| Sääksmäen seurakunta |
| --- | --- |

 tunnus :  sijainti 
 Sääksmäen kirkko
Tunnustuskunta:  evankelis-luterilainen
Hiippakunta:  Tampereen hiippakunta
Rovastikunta:  Kangasalan rovastikunta
Pääkirkko:  Sääksmäen kirkko
Jäsenmäärä:  13 950 (2022)
– Osuus asukkaista:  67,3 %
Kirkollisvero:  1,60 %
Kirkkoherra:  vs. Ari Rantavaara
Sivusto
Infobox OKNimi-testi OK: 
Sääksmäen seurakunta on seurakunta Pirkanmaalla, Valkeakosken kaupungissa. Seurakunta kuuluu Tampereen hiippakunnassa Kangasalan rovastikuntaan. Vt. kirkkoherrana toimii Ari Rantavaara. Vuonna 2017 seurakunnassa oli 15 532 jäsentä. Kirkkoonkuulumisprosentti oli 73,5 %.
Sääksmäki mainittiin itsenäisenä seurakuntana vuonna 1335. Siitä on myöhemmin erotettu Pälkäneen, Akaan ja Valkeakosken seurakunnat. Kun Sääksmäen kunta vuonna 1973 liitettiin Valkeakoskeen, jäivät Sääksmäki ja Valkeakoski edelleen kahdeksi eri seurakunnaksi., mutta myöhemmin ne yhdistettiin vuonna 2007. Poikkeuksellisesti seurakunta kantaa historiallisen emäpitäjän Sääksmäen nimeä nykyisen Valkeakosken kaupungin nimen sijasta. Valkeakosken keskusta menetti jopa oman kirkkonsakin 2010-luvulla.
Papisto

Seuraavat henkilöt ovat toimineet Sääksmäen seurakunnan kirkkoherroina:
2013→ Markku Antola
Sur ma route

| ”Sur ma route” Black M |
| --- | --- | --- |

Singlen tiedot
 Albumilta: Les yeux plus gros que le monde
 Julkaistu: 2014
 Formaatti: digitaalinen lataus
 Tekijä(t): Skalpovich, Black M
 Tuottaja(t): Skalpovich
 Kesto: 04.12
 Levy-yhtiö: Wati-B
”Sur ma route” on ranskalaisen artistin Black M:n kappale, joka julkaistiin hänen debyyttialbumiltaan Les yeux plus gros que le monde (2014). Ranskan singlelistalla kappale oli kymmenen parhaan joukossa 18 viikkoa, joista neljä listan kärjessä, ja lisäksi se nousi kymmenen parhaan joukkoon Belgiassa ja sijalle 40 Sveitsissä. Single myi Ranskassa kultaa ja Belgiassa platinaa.
Listasijoitukset

| Lista (2014-16) | Paras Sijoitus |
| --- | --- |
Belgia (Flanderi): 5
Belgia (Vallonia): 2
Ranska): 1
Sveitsi: 40
Sääksmäen kirkko

| Sääksmäen kirkko |
| --- | --- |
 Sääksmäen kirkko lounaasta katsoen.
Sijainti:  Sääksmäki, Valkeakoski
Koordinaatit:  61°11′57.4″N, 024°04′01.4″E
Seurakunta:  Sääksmäen seurakunta
Rakentamisvuosi:  1495–1500
Materiaali:  harmaakivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kellotapuli ja sankarihaudat.
Sääksmäen kirkko vuonna 1845.
Sääksmäen kirkko on alun perin keskiaikainen kivikirkko Sääksmäellä Valkeakoskella. Kivikirkko rakennettiin todennäköisesti noin vuosina 1495–1500. Keskiaikaisessa hahmossa ovat enää itäinen ja läntinen pääty sekä vähäiset osat niitä yhdistävistä sivuseinistä. Sääksmäen kirkko on seurakuntansa kotikirkko. Valkeakosken ja Sääksmäen seurakuntien yhdistyttyä vuoden 2007 alussa Sääksmäen seurakunta kattaa nykyään koko Valkeakosken kaupungin. Kesäisin kirkko palvelee tiekirkkona.
Kirkko peruskorjattiin vuosina 1920−1925, jolloin muun muassa sen lattian alta siirrettiin viimeisetkin vainajat paikalle, jossa nyt on Menneiden sukupolvien muistomerkki. Peruskorjattu kirkko kuitenkin paloi vuonna 1929 ja vihittiin uudelleen käyttöön 1933. Harvoja palosta pelastettuja esineitä on R.W. Ekmanin maalaama alttaritaulu. Myös kirkon vieressä sijainnut osin puurakenteinen kellotapuli tuhoutui tulipalossa ja sen mukana myös pronssiset kirkonkellot. Taiteilija Aukusti Veuro osti romuttuneet kellot ja käytti niiden materiaalia pronssivalutöihinsä.
Vanhassa kirkossa oli puinen tynnyriholvaus mutta kirkkoa uudelleen rakennettaessa holvaus tehtiin betonista ja tiilestä. Ylipäätään uudisrakennus palautettiin mitoiltaan sellaiseksi, kuin se oli ollut vuonna 1500.
Nykyiset koristemaalaukset on maalannut Taiteilija Kalle Carlstedt.  Viimeksi kirkko on restauroitu vuosina 1998–1999.
Aiheesta muualla

Kuvia tai muita tiedostoja aiheesta Sääksmäen kirkko Wikimedia Commonsissa
Sääksmäen kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Rakennusperintöympäristöt
Taiyō-luokka

| Taiyō-luokka / 大鷹型航空母艦 |
| --- | --- |

Tekniset tiedot
Uppouma:  18 116 t (standardi) 20 321 t (kuormattu)
Pituus:  180,2 m (kokonaispituus)
Leveys:  22,5 m
Syväys:  7,7-8,0 m
Koneteho:  25 200 shp
Nopeus:  21 solmua
Miehistöä:  747-850
Aseistus
Meritorjunta:  23-30 lentokonetta
Ilmatorjunta:  8 × 127 mm/40 type 89 8 × 25 mm type 96
Taiyō-luokka (jap. 大鷹型航空母艦, taiyō-gata kōkūbokan) oli keisarillisen Japanin laivaston kolmen saattuetukialuksen muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Taiyō | Mitsubishi, Nagasaki | 6. tammikuuta 1940 | 19. syyskuuta 1940 | 2. syyskuuta 1941 | upotettu 18. elokuuta 1944 |
| Unyō | Mitsubishi, Nagasaki | 14. joulukuuta 1938 | 31. lokakuuta 1939 | 31. toukokuuta 1942 | upotettu 17. syyskuuta 1944 |
| Chūyō | Mitsubishi, Nagasaki | 9. toukokuuta 1938 | 20. toukokuuta 1939 | 25. marraskuuta 1942 | upotettu 4. joulukuuta 1943 |
Tainan

| Tainan 臺南 |
| --- | --- |
 Näkymiä Tainanista
 lippu:  vaakuna

 Koordinaatit: 22°59′N, 120°11′E 
Valtio:  Kiinan tasavalta
Hallinto:  
 – Hallinnon tyyppi:  Erikoisasemassa oleva kunta
Pinta-ala:  
 – Kokonaispinta-ala:  2 191 km²
Väkiluku (2018)  (arvio):  1 883 831
 – Väestötiheys:  586,7 as./km²
 
 www.tainan.gov.tw 
Infobox OKVirheellinen NIMI-arvo: 
Tainan (perint.: 臺南; yksink.: 台南; pinyin: Táinán; Pe̍h-ōe-jī: Tâi-lâm) on kaupunki Taiwanin lounaisosassa. Vuoden 2018 arvion mukaan sen alueella asui 1 883 831 asukasta, mikä tekee Tainanista Taiwanin kuudenneksi suurimman kaupungin.
Tainan oli Taiwanin pääkaupunki vuosina 1683–1885. Itse asiassa se antoi nimensä koko saarelle. Kaupungissa on paljon historiallisia rakennuksia Qing-dynastian ajalta.
Syvälampi (Kinnula)

| Syvälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°26′05″N, 25°03′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  suo-oja 
Järvinumero:  14.457.1.009
Mittaustietoja
Pinnankorkeus:  162,1 m  
Pituus:  140 m  
Leveys:  210 m  
Rantaviiva:  0,607 km  
Pinta-ala:  2,187 ha  
Tilavuus:  0.000046 km³ 
Keskisyvyys:  2,11 m  
Suurin syvyys:  3,2 m  
Saaria:  ei saaria 
 fiSyvälampi 
Syvälampi  on Keski-Suomessa Kinnulassa  Jääjoen lähellä sijaitseva lampi.
Maantietoa

Lampi on 140 metriä pitkä, 210 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 46 100 kuutiometriä. Sen keskisyvyys on 2,1 metriä ja suurin syvyys on 3,2 metriä. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Jääjoen valuma-alueeseen (14.457) se kuuluu. Lammen vedenpinnan korkeus on 162,1 metriä mpy.
Sventevith (Storming Near the Baltic)

| Sventevith (Storming Near the Baltic) Behemoth |
| --- | --- | --- |

Studioalbumin tiedot
 Äänitetty : joulukuussa 1994
 Julkaistu: huhtikuussa 1995
 Tuottaja(t): Thomas Krajewski
 Tyylilaji: black metal
 Kesto: 45.28
 Levy-yhtiö: Pagan Records
Behemothin muut julkaisut
| And the Forests Dream Eternally 1994 | Sventevith (Storming Near the Baltic) 1995 | Grom 1996 |
Sventevith (Storming Near the Baltic) on puolalaisen metalliyhtyeen Behemothin ensimmäinen studioalbumi, joka on julkaistu vuonna 1995.
Kappalelista

Chant of the Eastern Lands – 5.43
The Touch of Nya – 0.57
From the Pagan Vastlands – 5.30
Hidden in a Fog – 6.49
Ancient – 2.01
Entering the Faustian Soul – 5.35
Forgotten Cult of Aldaron – 4.35
Wolves Guard My Coffin – 4.29
Hell Dwells in Ice – 5.50
Transylvanian Forest – 4.53 (Bonuskappale)
Sventevith (Storming Near the Baltic) – 5.59 (Bonuskappale)
Kokoonpano

Nergal – laulu, kitara, basso, miksaus
Baal Ravenlock – rummut, miksaus
Cezar – kosketinsoitin (sessiomuusikko)
Aiheesta muualla

Sventevith (Storming Near the Baltic) Discogsissa. (englanniksi)
Albumi Sventevith (Storming Near the Baltic) Encyclopaedia Metallum -sivustolla (englanniksi)
Miles Away

| ”Miles Away” Madonna |
| --- | --- | --- |

Singlen tiedot
 Albumilta: Hard Candy
 Äänitetty : 2007
 Julkaistu: 17. lokakuuta 2008
 Formaatti: 12", CD, digitaalinen single
 Tekijä(t): Madonna Timbaland Justin Timberlake
 Tuottaja(t): Madonna Timbaland Justin Timberlake Danja
 Tyylilaji: pop
 Kesto: 04.49
 Levy-yhtiö: Warner Bros. Records
Madonnan muut singlet
| ”Give It 2 Me” 2008 | ”Miles Away” 2008 | ”Celebration” 2009 |
Ääninäyte
Äänitiedostojen kuunteluohjeet
"Miles Away" on yhdysvaltalaisen popartistin Madonnan kappale hänen yhdenneltätoista studioalbumiltaan Hard Candyltä. Kappale julkaistiin albumin kolmantena ja viimeisenä singlenä 17. lokakuuta 2008. "Miles Away" julkaistiin Japanissa jo kesäkuussa promosinglenä. Kappaleen ovat kirjoittaneet Madonna, Timbaland ja Justin Timberlake.
Taustaa

"Miles Away" oli ensimmäinen kappale, joka sävellettiin Hard Candy -albumille. Kuultuaan melodian, Madonna aloitti kappaleen sanoituksen kirjoittamisen. MTV:n haastattelussa Madonna kertoi käyttäneensä inspiraationa silloista aviomiestään Guy Ritchietä ja suhdetta häneen. Madonnan mukaan todella monien ihmisten pitää pärjätä kaukosuhteiden kanssa, eikä se ole helppoa. Kysyttäessä onko kappale omaelämäkerrallinen, hän kertoi, että luultavasti monet Hard Candy -albumin kappaleista ovat omaelämäkerrallisia, mutta enemmän tiedostamattomalla tavalla.
»En oikeastaan ajattele kertovani henkilökohtaisia asioitani kappaletta kirjoittaessa. Se vain tulee. Kuusi tai kahdeksan kuukautta myöhemmin ymmärrän, mistä kirjoitin kappaleeni. Kuusi tai kahdeksan kuukautta myöhemmin ajattelen monta kertaa "ahaa, tästä lauluni kertoo."» 
(Madonna)